ЩIымахуэ жыгхэр
ЩIымахуэ хадэм жыгхэр щызэфэгъущ.
ЩIымахуэ жыгыр хуейкъым уэршэрэгъу,
Нэбэнэушэу уэсым щIэбэукIыу,
Жыг къуэпсым тхьэмпэ гулъыр къыщокIыкIыр.
ЩIымахуэ жыг жеяр къыумыгъэуш,
Къудамэм уэс къытесэм зыдегъэш,
Уэрэд щэху гуэркIэ жейр къытригъауэу,
Къришэхащ жыг щхьэкIэр хьэщхьэтеуэм.
Къесащи Iуврэ хуабэу и чэзум,
Жыг лъабжьэм уэсыр кIэщIеубэ бзум.
ХуищIыну жыгым жьыбгъэ пэу и дамэр,
ТотIысхьэ сакъыу къуаргъыр жыг къудамэм.
Жыг хадэм итщ жыгыщIэ, итырыгъу,
ЩIихъумэщ уэсми, псори хъуащ зэфэгъу,
Жей дахэм хэтрэ зыми къимыгъаскIэу,
Зы гъэшкIэщ псори гъатхэр къэсыхункIэ.
Тегъуалъхьэу жыгым, къосыр, къосыр уэс.
Жыг щхьэкIэм фIэсу къуаргъыр щIыIэм ес.
Жыг лъабжьэм уэсыр бзум щIеубэ быдэу…
ЩIымахуэм и жей хужьым хэтщ жыг хадэр.
УЭРЭЗЕЙ Афлик.
